Βιβλιογραφική μελέτη των κλινικών, επιδημιολογικών και γενετικών χαρακτηριστικών της υπασβεστιαιμίας, της κέτωσης και της δυσπεπτικής οξέωσης των γαλακτοπαραγωγών αγελάδων: εφαρμογές στη γενετική βελτίωση
Creators: name: Τσιαμάδης, Ευάγγελος Αναστασίου
Publisher: name: Aristotle University of Thessaloniki
Year: 2010
Subjects: Γαλακτοπαραγωγές αγελάδες
Μεταβολικά νοσήματα
Κληρονομησιμότητα
Dairy cows
Metabolic diseases
Heritability

description: Σκοπός της παρούσας διπλωματικής μεταπτυχιακής εργασίας ήταν η βιβλιογραφική μελέτη της επιδημιολογίας, της παθογένειας και των συνεπειών κυρίως όμως της κληρονομησιμότητας και των γενετικών συσχετίσεων με παθολογικά χαρακτηριστικά και άλλες παθολογικές καταστάσεις της επιλόχειας υπασβεστιαμικής παράλυσης και της υποκλινικής υπασβεστιαιμίας, της κλινικής και υποκλινικής κέτωσης και της οξείας και υποξείας δυσπεπτικής οξέωσης. Επιπλέον μελετήθηκαν οι εφαρμογές τους στη γενετική βελτίωση. Η επιδημιολογία, η παθογένεια και οι συνέπειες της επιλόχειας υπασβεστιαιμικής παράλυσης και της κλινικής κέτωσης έχουν διερευνηθεί και υπάρχει επαρκής διαθέσιμη σχετική βιβλιογραφία. Για την οξεία δυσπεπτική οξέωση η αντίστοιχη βιβλιογραφία είναι περιορισμένη καθώς το νόσημα εμφανίζεται ως ατύχημα στις σύγχρονες εκτροφές. Η επιδημιολογία, η παθογένεια και οι συνέπειες της υποκλινικής υπασβεστιαιμίας, της υποκλινικής κέτωσης και της υποξείας δυσπεπτικής οξέωσης δεν έχουν διερευνηθεί επαρκώς και η διαθέσιμη βιβλιογραφία είναι περιορισμένη. Φαίνεται όμως η αναλογία επίπτωσής τους είναι υψηλή (25 -60%) συνεπώς η σημασία τους είναι μεγάλη. Η βιβλιογραφικές αναφορές σχετικά με την κληρονομησιμότητα και τις γενετικές συσχετίσεις της επιλόχειας υπασβεστιαιμικής παράλυσης και της κλινικής κέτωσης με παραγωγικά χαρακτηριστικά και άλλα νοσήματα είναι σχετικά πρόσφατες. Τα αποτελέσματα είναι συχνά αντικρουόμενα λόγω διαφορών στις μεθόδους καταγραφής και στατιστικής επεξεργασίας, στις περιβαλλοντικές επιδράσεις και στις γενοτυπικές διαφορές. Για τους λόγους αυτούς η συνέχιση της έρευνας κρίνεται απαραίτητη. Η κληρονομησιμότητα και οι γενετικές συσχετίσεις της υποκλινικής υπασβεστιαιμίας, της υποκλινικής κέτωσης και της υποξείας δυσπεπτικής οξέωσης δεν έχουν αποτελέσει μέχρι τώρα αντικείμενο έρευνας. Με δεδομένο ότι τα υποκλινικά νοσήματα αφορούν μεγαλύτερο αριθμό ζώων σε σχέση με τις κλινικές μορφές τους, η πρόοδος που μπορεί να επιτευχθεί από την ενσωμάτωση των γενετικών χαρακτηριστικών τους στα προγράμματα γενετικής βελτίωσης είναι σημαντική. Αυτό αποτελεί ένα πολύ ενδιαφέρον μελλοντικό πεδίο έρευνας.
description: The aim of this study was to review the genetic characteristics of hypocalcaemia, ketosis and ruminal acidosis of dairy cows and outline their epidemiology, pathogenesis, and consequences. Heritabilities and genetic correlations with production traits and other diseases were studied for: a) periparturient hypocalcaemic paresis and subclinical hypocalcaemia, b) clinical and subclinical ketosis and c) acute and subacute ruminal acidosis of dairy cows. Current and future perspectives in incorporating genetic characteristics in genetic improvement programs were also reviewed. The epidemiology, pathogenesis and consequences of periparturient hypocalcaemic paresis and clinical ketosis have been investigated and there is sufficient literature on the subject. Acute ruminal acidosis appears as an accident on modern dairy farms thus relevant literature is limited. The epidemiology, pathogenesis and consequences of subclinical hypocalcaemia, subclinical ketosis and subacute ruminal acidosis have not been sufficiently investigated and relevant literature is scarce. However it appears that their incidence is rather high (25-60%) thus these diseases are of great significance. Heritability and genetic correlations of periparturient hypocalcaemic paresis and clinical ketosis with productive and other disease traits have been recently reported. Results are often contradictory due to differences in recording and statistical analysis methods, invironmental effects and genotypic differences; therefore further investigation is required. At present heritability and genetic correlations of subclinical hypocalcaemia, subclinical ketosis and subacute ruminal acidosis have not been investigated. Since the subclinical diseases affect a larger number of animals than their clinical forms, the progress that can be achieved by incorporating their genetic characteristics in genetic improvement programs is substantial. This is a very interesting prospective.